|  |  |
| --- | --- |
| **Leverancetitel** | Fælles retningslinjer for håndtering af fortrolighed |
| **Leverancenummer**  | 8 |
| **Tovholder (ansvarlig aktør)** | KDS/ENS |
| **Ansvarligt arbejdsspor** | Arbejdsspor vedr. sikker dataudveksling og anvendelse |
| **FFD-målsætning(er)** | 3 |
| **Afsluttes** | Q2 2025 |
| **Godkender** | FFD  |

#### Beskrivelse

I et fremtidigt dataøkosystem for forsyningsdata er der behov for fælles retningslinjer for håndtering af fortrolighed. At udvikle rammesætninger og retningslinjer for privatlivsbevarende teknologier er afgørende for at beskytte privatlivets fred og hindre, at følsomme oplysninger kan spores tilbage til kilden. Ensartede rammesætninger på tværs af sektoren skal bidrage til at forenkle datahåndteringen og sikre overholdelse af databeskyttelsesregler, samtidig med at de muliggør analyser til forbedring af tjenester uden at kompromittere privatlivet.

Arbejdet med håndtering af fortrolighed gennemføres i tæt samarbejde med DUG'erne og tager udgangspunkt i konkrete use cases. Her afdækkes behovet for fortrolighed omkring forbrugsdata samt de krav, som forskellige brugerbehov stiller til fx anonymisering, herunder aggregering, tidsopløsning, opdateringsfrekvens, delingsform og afgrænsning af anvendere. I DUG'erne identificeres de sektorspecifikke behov for fortrolighed, herunder anonymisering, mens TAU fokuserer på at understøtte udviklingen af vejledning og metoder, der kan anvendes på tværs af forsyningssektoren. De konkrete brugerbehov afdækkes gennem use cases som fx bygningshub og forsyningsoverblik mm., der beskriver behovene for håndtering af fortrolighed samt de krav, dette stiller til de specifikke metoder, herunder anonymisering/pseudonymisering. Det er afgørende, at leverancen tager afsæt i cases, da dette vil sikre den specifikke rammesætning, derkan lede til en understøttelse af udviklingen af brugbare og praksisnære metoder, som fx anonymiseringsmetoder. På dette grundlag opstilles fælles retningslinjer for håndtering af fortrolighed herunder kravene til anonymisering/pseudonymisering af forbrugsdata og de anonymiseringsmetoder, der skal anvendes for at opfylde disse krav. Dette kan eksempelvis omfatte aggregering, støjtilsætning, k-anonymitet, perturbation, generering af syntetiske data m.v.

Arbejdssporet sammensættes af relevante aktører, der arbejder med anonymisering, herunder medlemmer af TAU og eksterne relevante.

#### Opgaver

* Etablere et arbejdsspor for udvikling af anbefalinger til anonymiseringsprototyper og/eller anden form for relevante PETs (Privacy Enhancing Technologies)
* Arbejdssporet skal udarbejde en vejledning til håndtering af fortrolighed, der kan anvendes på tværs af sektoren, og skal afdække mulighed for evaluering og godkendelse af kompetent myndighed

#### Afhængigheder

I El-DUG leverance 2 arbejdes der med anonymisering i forbindelse med frisættelse af elforbrugs- og produktionsdata. Denne leverance er derfor knyttet til det arbejde. Leverancen er afhængig af inddragelse af cases, for optimal udførelse.